**กระทรวงการต่างประเทศ** (อังกฤษ: Ministry of Foreign Affairs) เป็นหน่วยงานของรัฐที่รับผิดชอบด้านการต่างประเทศของประเทศไทย รัฐมนตรีได้รับการแต่งตั้งจากพระมหากษัตริย์ กระทรวงมีหน้าที่กำหนดและดำเนินนโยบายต่างประเทศสำหรับราชอาณาจักรไทย กระทรวงได้ส่งคณะทูตไทยไปปฏิบัติหน้าที่ทั่วโลก

ประวัติ
-------

ภาพถ่ายวังสราญรมย์เมื่อปี 1954 ขณะที่เป็นที่ทำการของกระทรวงการต่างประเทศ
กระทรวงการต่างประเทศมีปลัดกระทรวงคนแรก ได้แก่ พระยาอภิบาลราชไมตรี (ต่อม บุนนาค) ดำรงตำแหน่งเมื่อวันที่ 29 มิถุนายน พ.ศ. 2475 ถึง 1 กันยายน พ.ศ. 2476 หม่อมเจ้า นิกรเทวัญ เทวกุล  ดำรงตำแหน่งเมื่อ 1 กรกฎาคม พ.ศ. 2477 วันที่ 1 พฤศจิกายน พ.ศ. 2482 หลวงสิทธิสยามการ (เทียนฮ็อก ฮุนตระกูล) ดำรงตำแหน่งปลัดกระทรวงการต่างประเทศ 

วันที่ 1 พฤษภาคม พ.ศ. 2490 นาย วิสูตร อรรถยุกติ ดำรงตำแหน่งปลัดกระทรวงการต่างประเทศ วันที่ 14 พฤษภาคม พ.ศ. 2491 หม่อมเจ้าวงศานุวัตร เทวกุล ดำรงตำแหน่งปลัดกระทรวงการต่างประเทศ

มีเสนาบดีคนแรก ไดแก่ เจ้าพระยาภาณุวงศ์มหาโกษาธิบดี

ใน เดือนเมษายน พ.ศ. 2563 ได้มีการแต่งตั้งให้ บุษยา มาทแล็ง เป็น หัวหน้าศูนย์ปฏิบัติการมาตรการเดินทางเข้าออกประเทศและการดูแลคนไทยในต่างประเทศ คนแรกของกระทรวง

ที่ตั้ง
-------

กระทรวงการต่างประเทศ เคยมีสำนักงานตั้งอยู่ที่พระราชวังสราญรมย์ ถนนสนามไชย ตั้งแต่ปี พ.ศ. 2418 จนถึงปี พ.ศ. 2535 ต่อจากนั้นจึงได้ย้ายที่ทำการมายังเลขที่ 443 ถนนศรีอยุธยา แขวงทุ่งพญาไท เขตราชเทวี กรุงเทพมหานคร ในบริเวณที่เคยเป็นที่ตั้งสำนักงาน องค์การสนธิสัญญาป้องกันภูมิภาคเอเชียตะวันออกเฉียงใต้ (SEATO ซีโต้ หรือ สปอ.) นอกจากนั้นยังมีอาคารสำนักงานในสังกัด คือ กรมการกงสุล ถนนแจ้งวัฒนะ และสำนักงานหนังสือเดินทางชั่วคราว 19 แห่ง ทั้งในกรุงเทพมหานครและต่างจังหวัดทั่วประเทศ

ตราสัญลักษณ์ประจำกระทรวง
------------------------



วิกิซอร์ซ มีงานต้นฉบับเกี่ยวกับ:
**ประวัติตราบัวแก้ว   
 โดย พระยาอนุมานราชธน (ยง เสฐียรโกเศศ)** 

**ตราบัวแก้ว** ซึ่งเป็นรูปเทพยดานั่งในดอกบัว ถือดอกบัวข้างขวา ถือวชิระข้างซ้ายนั้น เป็นตราของกระทรวงการต่างประเทศ ตรานี้มีปรากฏใช้มาตั้งแต่กรุงศรีอยุธยาเป็นราชธานี ในสมัยกรุงรัตนโกสินทร์ ตราบัวแก้วเป็นตราซึ่งเจ้าพระยาพระคลังใช้ประทับในเอกสารของกรมท่า (ซึ่งต่อมาในสมัยปัจจุบันได้ปรับรูปมาเป็น กรมเจ้าท่า กระทรวงคมนาคม) และเอกสารที่เกี่ยวข้องกับงานด้านการต่างประเทศ เช่น สนธิสัญญาต่าง ๆ

ในยุครัตนโกสินทร์ตอนต้น ตราสำคัญในราชการไทยมีสามดวง คือตราพระคชสีห์สำหรับสมุหพระกลาโหม ซึ่งใช้ในราชการด้านการทหารทั่วไป ตราพระราชสีห์สำหรับสมุหนายก ใช้ในราชการด้านมหาดไทย และตราบัวแก้วประจำตำแหน่งพระคลัง (ซึ่งดูแลกิจการกรมท่า และการติดต่อค้าขายกับชาวต่างประเทศด้วย) กฎหมายไทยที่เรียกว่า "กฎหมายตราสามดวง" ก็เป็นเพราะมีการประทับตราทั้งสามดวงนี้ ซึ่งมีตราบัวแก้วรวมอยู่ด้วยดวงหนึ่ง

ในปี พ.ศ. 2418 พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้แยกราชการด้านการคลัง (กรมพระคลังมหาสมบัติ) ออกจากกรมท่า ตราบัวแก้วจึงเป็นตราประจำตำแหน่งเสนาบดีจตุสดมภ์ กรมท่า และต่อมาเมื่อได้ทรงพระกรุณาโปรดเกล้าฯ จัดระบบราชการใหม่โดยแบ่งเป็น 12 กระทรวง ตราบัวแก้ว จึงเป็นตราประจำเสนาบดีว่าการต่างประเทศ และกลายมาเป็นตราของกระทรวงการต่างประเทศจนปัจจุบัน การใช้ตราบัวแก้วในปัจจุบันนี้ไม่ได้ใช้ประทับในเอกสารทางราชการเหมือนเช่นในสมัยโบราณแล้ว (ตราสำหรับเอกสารราชการไทยทั้งหมด รวมทั้งที่ใช้ในเอกสารราชการของกระทรวงการต่างประเทศด้วย คือตราครุฑ) แต่ถือเป็นตราประจำกระทรวง เป็นเครื่องหมายสังกัดในเครื่องแบบของข้าราชการกระทรวงการต่างประเทศ และยังเป็นตราประจำสโมสรสราญรมย์ อันเป็นสโมสรของข้าราชการกระทรวงการต่างประเทศด้วย

ในปี พ.ศ. 2418 ถึง ปี พ.ศ. 2474 ใช้นามกระทรวงว่ากระทรวงต่างประเทศ และในวันที่ 9 ธันวาคม พ.ศ. 2476 จึงเปลี่ยนเป็นกระทรวงการต่างประเทศ จนถึงปัจจุบัน

กระทรวงการต่างประเทศมีเพลงประจำกระทรวง คือเพลง "บัวแก้ว" ประพันธ์คำร้องและทำนองโดย หลวงวิจิตรวาทการ อดีตรัฐมนตรีว่าการกระทรวงการต่างประเทศ

### สีประจำกระทรวง

ธงราชทูต
ธงกงสุล
สีประจำกระทรวง คือสี **"กรมท่า"** (หรือสีน้ำเงินเข้ม) เป็นอนุสรณ์ถึงประวัติของกระทรวงการต่างประเทศที่สืบมาตั้งแต่กรมท่า ในสมัยจตุสดมภ์

อนึ่ง ตั้งแต่ พ.ศ. 2470 เป็นต้นมา มีการกำหนดให้มีธงประจำตำแหน่งเอกอัครราชทูตไทยและกงสุลใหญ่ไทยในต่างประเทศด้วย และต่อมาได้รับการรับรองไว้ในพระราชบัญญัติธง พ.ศ. 2522 โดยกำหนดให้มีลักษณะเป็นธงชาติ (ธงไตรรงค์) มีวงกลมสีน้ำเงินหรือสีกรมท่าอยู่ตรงกลางธงชาติ กลางวงนั้นมีรูปช้างเผือกยืนอยู่ หันหน้าเข้าหาเสาธง หากเป็นธงประจำตำแหน่งเอกอัครราชทูต (ซึ่งพระราชบัญญัติธงเรียกว่า ธงราชทูต) ให้ใช้รูปช้างเผือกทรงเครื่องพร้อมยืนบนแท่น หากเป็นธงประจำตำแหน่งกงสุลใหญ่ (ซึ่งพระราชบัญญัติธงเรียกว่า ธงกงสุล) ให้ใช้รูปช้างเผือกไม่ทรงเครื่องและไม่ยืนบนแท่น (ธงราชทูตนี้มีลักษณะคล้ายธงราชนาวีไทย ซึ่งเป็นธงชาติไทยและมีช้างเผือกทรงเครื่องยืนแท่นอยู่ในวงกลมกลางธงเช่นเดียวกัน แต่ธงราชนาวีใช้วงกลมสีแดงกลางธง)

หน่วยงานในสังกัด
----------------

**หน่วยงานด้านการบริหาร**

* สำนักงานรัฐมนตรี
* สำนักงานปลัดกระทรวงการต่างประเทศ

**หน่วยงานด้านความสัมพันธ์ทวิภาคีกับภูมิภาคต่างๆ**

* กรมยุโรป
* กรมอเมริกาและแปซิฟิกใต้
* กรมเอเชียตะวันออก
* กรมเอเชียใต้ ตะวันออกกลางและแอฟริกา

**หน่วยงานด้านความสัมพันธ์พหุภาคี**

* กรมเศรษฐกิจระหว่างประเทศ
* กรมองค์การระหว่างประเทศ
* กรมอาเซียน
* กรมความร่วมมือระหว่างประเทศ (เดิมคือ กรมวิเทศสหการ และต่อมาเปลี่ยนชื่อเป็น สำนักงานความร่วมมือเพื่อการพัฒนาระหว่างประเทศ)

**หน่วยงานด้านความเชี่ยวชาญ หรือการบริการเฉพาะทาง**

* กรมการกงสุล
* กรมพิธีการทูต
* กรมสนธิสัญญาและกฎหมาย
* กรมสารนิเทศ

หน่วยงานในสังกัด (นอกประเทศไทย)
-------------------------------

กระทรวงการต่างประเทศ มีหน่วยงานในสังกัดอยู่นอกประเทศไทย คือ สำนักงานตัวแทนทางการทูตและการกงสุลของไทยในต่างประเทศ (ซึ่งถือว่าอยู่ภายใต้สังกัดของสำนักงานปลัดกระทรวง) ประกอบไปด้วย สถานเอกอัครราชทูตไทย สถานกงสุลใหญ่ไทย สำนักงานคณะผู้แทนถาวรแห่งประเทศไทยประจำองค์การระหว่างประเทศต่างๆ และสำนักงานการค้าและเศรษฐกิจไทย(ไทเป)ประจำไต้หวัน ซึ่งรัฐบาลไทยใช้เป็นจุดติดต่อกับไต้หวัน รวมทั้งสิ้นประมาณ 93 แห่งใน 70 กว่าประเทศทั่วโลก มีข้าราชการกระทรวงการต่างประเทศ ทั้งที่เป็นนักการทูตและที่ทำงานฝ่ายกงสุล รวมทั้งที่ปฏิบัติงานด้านอื่นๆ ประมาณ 700 คน นอกประเทศไทย

ในทางกลับกัน รัฐบาลมิตรประเทศได้มาเปิดสถานเอกอัครราชทูตต่างประเทศอยู่ในประเทศไทย 74 แห่ง สถานกงสุลต่างประเทศ 13 แห่ง และสำนักงานขององค์การระหว่างประเทศมาตั้งอยู่ในประเทศไทย 32 องค์การ ซึ่งกระทรวงการต่างประเทศไทยเป็นจุดติดต่อระหว่างรัฐบาลไทยกับหน่วยงานต่างประเทศเหล่านี้ด้วย

สำนักงานตัวแทนทางการทูตของประเทศไทย มีฐานะเป็นสถานเอกอัครราชทูต (Embassy) และในหลักการ ประเทศไทยเช่นเดียวกับประเทศต่างๆ ทั่วโลก สามารถส่งผู้แทนทางการทูตระดับเอกอัครราชทูต (Ambassador) ไปประจำการในต่างประเทศและรับผู้แทนระดับเอกอัครราชทูตของรัฐต่างประเทศมาประจำในประเทศของตนได้ แต่ในประวัติศาสตร์การทูตก่อนสงครามโลกครั้งที่สอง ตามธรรมเนียมปฏิบัติระหว่างประเทศในยุคนั้น การส่งผู้แทนทางการทูตไปประจำในต่างประเทศในระดับเอกอัครราชทูต เป็นสิทธิพิเศษที่มหาประเทศในยุคนั้น เช่น อังกฤษ ฝรั่งเศส สงวนไว้สำหรับพวกตนด้วยกันเองเท่านั้น สยามในฐานะประเทศเล็กจึงไม่มีสิทธิส่งผู้แทนในระดับเอกอัครราชทูตไปประจำในต่างประเทศ สามารถส่งได้เพียงอัครราชทูต (Envoy) และตั้งได้เพียงสถานอัครราชทูต (Legation) ประจำต่างประเทศ ประเทศไทยได้แลกเปลี่ยนผู้แทนทางการทูตในระดับเอกอัครราชทูตกับต่างประเทศครั้งแรกกับประเทศญี่ปุ่น ในฐานะมิตรร่วมรบในช่วงสงครามมหาเอเชียบูรพา ต่อมา หลังสงครามโลกครั้งที่สอง ธรรมเนียมปฏิบัติระหว่างประเทศได้เปลี่ยนเป็นถือว่า ประเทศต่างๆ ไม่ว่าเล็กใหญ่ มีความเสมอภาคกันและสามารถส่งผู้แทนทางการทูตในระดับเอกอัครราชทูตได้ด้วยกันทุกประเทศ

สำนักงานตัวแทนทางกงสุลของรัฐบาลไทย มีฐานะเป็นสถานกงสุลใหญ่หรือสถานกงสุล (Consulate-General หรือ Consulate) ในระบบของกระทรวงการต่างประเทศไทย ราชการฝ่ายการทูตและราชการฝ่ายกงสุลไม่ได้แยกออกจากกันโดยเด็ดขาดเหมือนเช่นในระบบของบางประเทศ และเจ้าหน้าที่กระทรวงการต่างประเทศไทยเมื่อออกไปประจำการในต่างประเทศสามารถมีโอกาสเป็นได้ทั้งนักการทูตหรือเจ้าพนักงานกงสุล กงสุลมีหน้าที่ช่วยเหลือและคุ้มครองพลเมืองของประเทศผู้แต่งตั้งกงสุลในดินแดนของประเทศผู้รับ และเพื่ออำนวยความสะดวกทางการค้าและไมตรีระหว่างประชาชนของทั้งสองประเทศ กงสุลแตกต่างจากเอกอัครราชทูตตรงที่เอกอัครราชทูตเป็นผู้แทนจากประมุขแห่งรัฐหนึ่งไปประจำประมุขของอีกรัฐหนึ่ง เอกอัครราชทูตไทยประจำอีกประเทศหนึ่งมีได้เพียงคนเดียว และโดยปกติจะประจำการอยู่ที่สถานเอกอัครราชทูตไทยในเมืองหลวงของประเทศผู้รับ ขณะที่กงสุลไทยในแต่ละประเทศอาจมีได้หลายคน ประจำอยู่ในเมืองสำคัญต่าง ๆ ของประเทศผู้รับ (ที่มิใช่เมืองหลวง) เพื่อให้ความช่วยเหลือและคุ้มครองผลประโยชน์ของคนไทยในท้องถิ่นนั้น ๆ ของประเทศผู้รับ ทั้งคนไทยที่พำนักอยู่เป็นประจำและที่เดินทางไปเยือน (เช่น การให้บริการต่ออายุหนังสือเดินทางและออกเอกสารเดินทางชั่วคราวให้หากทำหาย การช่วยเหลือคนไทยตกทุกข์ได้ยาก เจ็บป่วย หรือต้องคดีในต่างประเทศ และการอำนวยความสะดวกด้านทะเบียนราษฎร เช่นการจดทะเบียนสมรส ทะเบียนหย่า ออกสูติบัตรและมรณบัตร ผ่อนผันการเกณฑ์ทหาร และจัดการเลือกตั้งนอกราชอาณาจักร) และอำนวยความสะดวกในส่วนที่เกี่ยวกับทางราชการไทยแก่พลเมืองของประเทศนั้นในภูมิภาคที่กงสุลประจำอยู่ด้วย (เช่น การตรวจลงตราหนังสือเดินทางต่างชาติเพื่ออนุญาตให้เข้ามาในราชอาณาจักรหรือที่เรียกกันว่า "การให้วีซ่า" และการรับรองเอกสารต่างๆ) ทั้งนี้ ภายในสถานเอกอัครราชทูตไทยเองที่เมืองหลวงก็จะมีฝ่ายกงสุลสังกัดอยู่ด้วยเช่นกัน และตามระบบ เอกอัครราชทูตไทยจะเป็นหัวหน้าผู้บังคับบัญชาของกงสุลไทยในเมืองอื่นๆ ในประเทศนั้นๆ (ถ้ามี)ด้วย 

ตามกฎหมายระหว่างประเทศ กิจการด้านการทูตและกิจการด้านการกงสุลอยู่ภายใต้บังคับของสัญญาระหว่างประเทศสองฉบับ คือ อนุสัญญากรุงเวียนนาว่าด้วยความสัมพันธ์ทางทูต ค.ศ. 1961 (Vienna Convention on Diplomatic Relations of 1961) และอนุสัญญากรุงเวียนนาว่าด้วยความสัมพันธ์ทางกงสุล ค.ศ. 1963 (Vienna Convention on Consular Relations of 1963)

อนึ่ง รัฐบาลไทยโดยกระทรวงการต่างประเทศยังได้แต่งตั้งบุคคลสัญชาติต่างประเทศเป็นกงสุลกิตติมศักดิ์ของไทยประจำเมืองต่างๆ บางแห่งที่ไม่มีสถานทูตหรือสถานกงสุลไทยประจำอยู่ด้วย

อ้างอิง
-------

1. ↑  ราชกิจจานุเบกษา, พระราชบัญญัติงบประมาณรายจ่ายประจำปีงบประมาณ พ.ศ. 2559 เล่ม 132 ตอนที่ 91ก วันที่ 25 กันยายน 2558
2. ↑  มติ ครม.ตั้ง ‘เอกสิริ’ เป็นปลัด กต.คนใหม่ โยก ‘ศรัณย์’ ไปเป็นทูตฝรั่งเศส
3. ↑  เช็ก มติ ครม. แต่งตั้งครบทุกตำแหน่ง ที่นี่
4. ↑  ประกาศสำนักนายกรัฐมนตรีเรื่องแต่งตั้งข้าราชการพลเรือน
5. ↑
6. ↑
7. ↑
8. ↑
9. ↑  คำสั่งนายกรัฐมนตรีที่ 6/2563
10. ↑
11. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-11-15. สืบค้นเมื่อ 2017-08-07.
12. ↑  พระราชบัญญัติปรับปรุงกระทรวง ทบวง กรม (ฉบับที่ ๑๒) พ.ศ. ๒๕๕๘

ดูเพิ่ม
-------

* รัฐมนตรีว่าการกระทรวงการต่างประเทศของไทย
* รายชื่อปลัดกระทรวงการต่างประเทศของไทย
* คณะผู้แทนทางทูตของประเทศไทย
* คณะผู้แทนทางทูตในประเทศไทย

แหล่งข้อมูลอื่น
---------------

* กระทรวงการต่างประเทศ
* สถานทูตและสถานกงสุลไทยในต่างประเทศ
* ภาพถ่ายทางอากาศของ กระทรวงการต่างประเทศ (ประเทศไทย)


| * ด
* ค
* ก
กระทรวงและองค์กรตามรัฐธรรมนูญของรัฐบาลไทย |
| --- |
| กระทรวง | 
* กระทรวงกลาโหม
* กระทรวงการคลัง
* กระทรวงการต่างประเทศ
* กระทรวงการท่องเที่ยวและกีฬา
* กระทรวงการพัฒนาสังคมและความมั่นคงของมนุษย์
* กระทรวงการอุดมศึกษา วิทยาศาสตร์ วิจัยและนวัตกรรม
* กระทรวงเกษตรและสหกรณ์
* กระทรวงคมนาคม
* กระทรวงทรัพยากรธรรมชาติและสิ่งแวดล้อม
* กระทรวงดิจิทัลเพื่อเศรษฐกิจและสังคม
* กระทรวงพลังงาน
* กระทรวงพาณิชย์
* กระทรวงมหาดไทย
* กระทรวงยุติธรรม
* กระทรวงแรงงาน
* กระทรวงวัฒนธรรม
* กระทรวงศึกษาธิการ
* กระทรวงสาธารณสุข
* กระทรวงอุตสาหกรรม
* สำนักนายกรัฐมนตรี

 |  |
| อดีต | 
* กระทรวงทหารเรือ
* กระทรวงนครบาล
* กระทรวงโยธาธิการ
* กระทรวงวัง
* กระทรวงมุรธาธร
* กระทรวงพัฒนาการแห่งชาติ
* ทบวงมหาวิทยาลัย
* กระทรวงวิทยาศาสตร์และเทคโนโลยี

 |
| องค์กรตามรัฐธรรมนูญ | 

|  |  |
| --- | --- |
| ศาล | 
* ศาลปกครอง
* ศาลยุติธรรม
* ศาลทหาร
* ศาลรัฐธรรมนูญ

 |
| องค์กรอิสระ | 
* คณะกรรมการการเลือกตั้ง
	+ กกต.
* ผู้ตรวจการแผ่นดิน
	+ สผผ.
* คณะกรรมการป้องกันและปราบปรามการทุจริตแห่งชาติ
	+ ป.ป.ช.
* คณะกรรมการตรวจเงินแผ่นดิน
	+ สตง.
* คณะกรรมการสิทธิมนุษยชนแห่งชาติ

 |
| องค์กรอัยการ | 
* อัยการสูงสุด
	+ สนง.

 |

 |
| 
* **หมวดหมู่**
* **องค์กรตามรัฐธรรมนูญ**

 |

| * ด
* ค
* ก
หน่วยงานในสังกัดและหน่วยงานภายใต้การกำกับดูแลของกระทรวงการต่างประเทศ |
| --- |
| กรม | 
* สำนักงานรัฐมนตรี
* สำนักงานปลัดกระทรวง
* กรมเอเชียตะวันออก
* กรมอเมริกาและแปซิฟิกใต้
* กรมเอเชียใต้ ตะวันออกกลางและแอฟริกา
* กรมยุโรป
* กรมองค์การระหว่างประเทศ
* กรมอาเซียน
* กรมการกงสุล
* กรมสารนิเทศ
* กรมเศรษฐกิจระหว่างประเทศ
* กรมพิธีการทูต
* กรมสนธิสัญญาและกฎหมาย
* กรมความร่วมมือระหว่างประเทศ

 |  |
| 
* หมวดหมู่ หมวดหมู่

 |

| * ด
* ค
* ก
เสนาบดี และรัฐมนตรีว่าการกระทรวงการต่างประเทศของไทย |
| --- |
| 

| เสนาบดี |
| --- |
| 
* เจ้าพระยาภาณุวงศ์มหาโกษาธิบดี
* กรมพระยาเทวะวงศ์วโรปการ
* กรมหมื่นเทววงศ์วโรทัย
* พระศรีวิสารวาจา

 |

 |  |
| 

| รัฐมนตรีว่าการ |
| --- |
| 
* พระศรีวิสารวาจา
* พระยาอภิบาลราชไมตรี
* พระยาพหลพลพยุหเสนา
* พระยาศรีเสนา
* ปรีดี พนมยงค์
* เจ้าพระยาศรีธรรมาธิเบศ
* แปลก พิบูลสงคราม
* ดิเรก ชัยนาม
* หลวงวิจิตรวาทการ
* หม่อมราชวงศ์เสนีย์ ปราโมช
* ถวัลย์ ธำรงนาวาสวัสดิ์
* หลวงอรรถกิติกำจร
* หม่อมเจ้าปรีดิเทพย์พงษ์ เทวกุล
* พจน์ สารสิน
* นายวรการบัญชา
* พระเจ้าวรวงศ์เธอ กรมหมื่นนราธิปพงศ์ประพันธ์
* ถนัด คอมันตร์
* จรูญพันธ์ อิศรางกูร ณ อยุธยา
* ถนอม กิตติขจร
* พิชัย รัตตกุล
* ชาติชาย ชุณหะวัณ
* พิชัย รัตตกุล
* อุปดิศร์ ปาจรียางกูร
* สิทธิ เศวตศิลา
* สุบิน ปิ่นขยัน
* อาทิตย์ อุไรรัตน์
* อาสา สารสิน
* ปองพล อดิเรกสาร
* ประสงค์ สุ่นศิริ
* ทักษิณ ชินวัตร
* กระแส ชนะวงศ์
* เกษมสโมสร เกษมศรี
* อำนวย วีรวรรณ
* ประจวบ ไชยสาส์น
* สุรินทร์ พิศสุวรรณ
* สุรเกียรติ์ เสถียรไทย
* กันตธีร์ ศุภมงคล
* นิตย์ พิบูลสงคราม
* นพดล ปัทมะ
* เตช บุนนาค
* สาโรจน์ ชวนะวิรัช
* สมพงษ์ อมรวิวัฒน์
* กษิต ภิรมย์
* สุรพงษ์ โตวิจักษณ์ชัยกุล
* ธนะศักดิ์ ปฏิมาประกร
* ดอน ปรมัตถ์วินัย
* ปานปรีย์ พหิทธานุกร

---

* **(รัฐมนตรีช่วย)** ดิเรก ชัยนาม
* หลวงวิจิตรวาทการ
* พระสุทธิอรรถนฤมนตร์
* หม่อมเจ้านนทิยาวัด สวัสดิวัตน์
* พจน์ สารสิน
* เขมชาติ บุณยรัตพันธุ์
* รักษ์ ปันยารชุน
* วิสูตร อรรถยุกติ
* จิตติ สุจริตกุล
* สง่า กิตติขจร
* ชาติชาย ชุณหะวัณ
* เล็ก นานา
* ประเทือง คำประกอบ
* วงศ์ พลนิกร
* อรุณ ภาณุพงศ์
* ประพาส ลิมปะพันธุ์
* อำนวย ยศสุข
* จรัส พั้วช่วย
* วิเชียร วัฒนคุณ
* สมบัติ ศรีสุรินทร์
* สุรินทร์ พิศสุวรรณ
* ประชา คุณะเกษม
* หม่อมราชวงศ์เทพ เทวกุล
* พิทักษ์ อินทรวิทยนันท์
* ธวัชวงศ์ ณ เชียงใหม่
* หม่อมราชวงศ์สุขุมพันธุ์ บริพัตร
* ปรีชา เลาหพงศ์ชนะ
* สวนิต คงสิริ
* ดอน ปรมัตถ์วินัย
* วีระศักดิ์ ฟูตระกูล
* จักรพงษ์ แสงมณี

 |

 |